stanford-oval/wikipedia huggingface dataset:
הבחירות לכנסת העשרים ושלוש
ועדת הבחירות > פסילת רשימות ומועמדים

הוועדה פסלה מהתמודדות את שירן אסלן, מרשימת "קמ"ה - קידום מעמד הפרט", מאחר שהורשעה בעבירה עם קלון ונותרו יומיים לסיום תקופת המניעה שלה. בנוסף נפסל אחד מיושבי ראש מפלגת "עוצמה ליברלית-כלכלית", עמוס דב סילבר, שהורשע בעבירות החזקת סמים. כמו כן נפסלו 3 מועמדות מרשימת "קול הנשים", 3 מועמדים מרשימת "כח להשפיע" ומועמד מרשימת יהדות התורה.
ב-29 בינואר פסלה ועדת הבחירות המרכזית את מועמדותה של חברת הכנסת היבה יזבק בתמיכת נציגי הימין, כחול לבן והעבודה, ואת מפלגת "משפט צדק" שבראשות לריסה עמיר.
ב־9 בפברואר החליט בית המשפט העליון שלא לאשר את פסילת יזבק ברוב של חמישה מתנגדים מול ארבעה שתמכו בפסילה. כמו כן, בערעור שהוגש על החלטת הוועדה לפסול את מפלגתה של עמיר, ביטל בית המשפט את החלטת הוועדה.
הוראות שעה מיוחדות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. ייתכן שיש עוד.
בבחירות אלו בוצעו בהוראת שעה מספר שינויים מיוחדים בחוקי הבחירות:
הגיל המינימלי לחברי ועדת הקלפי ומזכירהּ הועלה, כך שהגיל המינימלי לחבר ועדת קלפי יעמוד על 17 (במקום 16), והגיל המינימלי למזכיר ועדת קלפי יעמוד על 21 (במקום 17).
שוטרים לא יימחקו מרשימת הבוחרים בקלפי שבה הם רשומים, אלא יוכלו להצביע בכל קלפי במעטפת הצבעה חיצונית, בדומה לעובדי ועדת הבחירות.
שינויים במניין הימים הרלוונטיים למועדי רישום מפלגות.
מועדים לביצוע פעולות הקבועים בחקיקה במספר ימים לפני הבחירות, יכול שיוארכו על ידי יושב ראש ועדת הבחירות המרכזית בעד עשרה ימים (בחוק המקורי הסמכות להאריך היא בחמישה ימים, ובהחלטה של שני שלישים מחברי הוועדה המשתתפים בהצבעה).
הגדלת מספר יחידות המימון שלהן זכאיות המפלגות.
הסכמי עודפים

חוק הבחירות לכנסת מאפשר חתימה על הסכם עודפים בין שתי רשימות.
הסכמי עודפים נחתמו בין:
רשימת הליכוד ורשימת ימינה.
רשימת כחול לבן ורשימת העבודה-גשר-מרצ.
רשימת יהדות התורה ורשימת ש"ס.
היערכות המפלגות ויצירת הרשימות > כחול לבן

| --- | --- |
פה: ف‌ه
כינוי הרשימה: כחול לבן בראשות בני גנץ
| --- | --- |
רשימת כחול לבן
  בני גנץ  יאיר לפיד  משה יעלון  גבי אשכנזי  אבי ניסנקורן  מאיר כהן  מיקי חיימוביץ'  עפר שלח  יועז הנדל  אורנה ברביבאי  מיכאל ביטון  חילי טרופר  יעל גרמן  צבי האוזר  אורית פרקש-הכהן  קארין אלהרר  מירב כהן  יואל רזבוזוב  אסף זמיר  יזהר שי  אלעזר שטרן  מיקי לוי  עומר ינקלביץ'  פנינה תמנו-שטה  ר'דיר מריח  רם בן ברק  אלון שוסטר  יואב סגלוביץ  רם שפע  בועז טופורובסקי  אורלי פרומן  איתן גינזבורג  אנדריי קוז'ינוב  עידן רול  יוראי להב-הרצנו  מיכל קוטלר-וונש  עינב קאבלה  תהלה פרידמן  הילה שי-וזאן  יעל רון בן משה  ולדימיר בליאק  משה טור-פז  רות וסרמן-לנדה  ענת כנפו 
בראשות כחול לבן עמד חבר הכנסת בני גנץ ואחריו יו"ר יש עתיד יאיר לפיד, יו"ר תל"ם משה יעלון וח"כ גבי אשכנזי. ב־9 בדצמבר 2019 הודיע לפיד כי הוא מוותר על הרוטציה שהייתה לו עם בני גנץ במהלך שתי מערכות הבחירות הקודמות, וכי גנץ יהיה מועמד המפלגה היחיד לראשות הממשלה בבחירות אלו. ראשי שלוש המפלגות השאירו את אותה הרשימה מהבחירות הקודמות, למעט חבר הכנסת גדי יברקן שהודח מהמפלגה עקב מגעים עם הליכוד. יצחק אילן הועבר למקום 45 ברשימה והחליט לפרוש.
היערכות המפלגות ויצירת הרשימות > הליכוד

| --- | --- |
מחל: م‌ح‌ل
כינוי הרשימה: הליכוד בהנהגת בנימין נתניהו לראשות הממשלה
| --- | --- |
הפריימריז על ראשות הליכוד 26 בדצמבר 2019
נתניהו: סער
72.5%: 27.5%
‏41,792 קולות: ‏15,885 קולות
רשימת הליכוד 
  בנימין נתניהו  יולי אדלשטיין  ישראל כ"ץ  גלעד ארדן  גדעון סער  מירי רגב  יריב לוין  יואב גלנט  ניר ברקת  גילה גמליאל  אבי דיכטר  זאב אלקין  חיים כץ  אלי כהן  צחי הנגבי  אופיר אקוניס  יובל שטייניץ  ציפי חוטובלי  דודי אמסלם  גדי יברקן  אמיר אוחנה  אופיר כץ  אתי חוה עטייה  יואב קיש  דוד ביטן  קרן ברק  שלמה קרעי  מיקי זוהר  יפעת שאשא-ביטון  שרן השכל  מיכל שיר  קטי שטרית  פטין מולא  מאי גולן  טלי פלוסקוב  עוזי דיין  אריאל קלנר  אוסנת מארק  עמית הלוי  ניסים ואטורי  שבח שטרן  איוב קרא  מטי יוגב  יהודה גליק 
יו"ר הליכוד במערכת הבחירות היה ראש הממשלה המכהן בנימין נתניהו.
המפלגה רצה יחד עם מפלגת כולנו, בראשות יפעת שאשא-ביטון. יו"ר כולנו לשעבר, משה כחלון שעבר לליכוד, הודיע ב-12 בינואר על פרישתו מהחיים הפוליטיים.
ב־26 בדצמבר התקיימו בחירות לראשות המפלגה בין ראש הממשלה בנימין נתניהו וחבר הכנסת גדעון סער. בחירות אלה הסתיימו בניצחונו של נתניהו.
לא התקיימו פריימריז לרשימת המפלגה. הרשימה הוקפאה ונשארה כמו בבחירות הקודמות, למעט הפרישה של כחלון והצבתו של ח"כ גדי יברקן במקום ה-20, לאחר שהודח מכחול לבן.
היערכות המפלגות ויצירת הרשימות > הרשימה המשותפת

| --- | --- |
ודעם: و‌ض‌ع‌م
כינוי הרשימה: הרשימה המשותפת חד"ש, רע"ם, תע"ל, בל"ד
| --- | --- |
רשימת הרשימה המשותפת
  איימן עודה  מטאנס שחאדה  אחמד טיבי  מנסור עבאס  עאידה תומא-סלימאן  וליד טאהא  עופר כסיף  היבה יזבק  אוסאמה סעדי  יוסף ג'בארין  סעיד אלחרומי  ג'אבר עסאקלה  סאמי אבו שחאדה  סונדוס סאלח  אימאן ח'טיב-יאסין  יוסף עטאונה 
בראש הרשימה המשותפת (הרכב משותף של מפלגת חד"ש, בל"ד, רע"ם ותע"ל) עמד איימן עודה שהוא גם יו"ר מפלגת חד"ש. אחריו הוצבו ברשימה מטאנס שחאדה יו"ר בל"ד, אחמד טיבי יו"ר תע"ל ומנסור עבאס יו"ר רע"ם.
היערכות המפלגות ויצירת הרשימות > העבודה-גשר-מרצ

| --- | --- |
אמת: أ‌م‌ت
כינוי הרשימה: העבודה – גשר - מרצ
| --- | --- |
רשימת העבודה-גשר-מרצ
  עמיר פרץ  אורלי לוי אבקסיס  ניצן הורוביץ  תמר זנדברג  איציק שמולי  מרב מיכאלי  יאיר גולן  אילן גילאון  עמר בר לב  רויטל סוויד  עיסאווי פריג'  חגי רזניק 
ב-13 בינואר 2020 סיכמו מפלגות העבודה, גשר ומרצ על איחוד וריצה משותפת לצורך הבחירות במסגרת רשימת העבודה-גשר-מרצ.
היערכות המפלגות ויצירת הרשימות > העבודה-גשר-מרצ > העבודה

בראש מפלגת העבודה עמד עמיר פרץ. הנהלת מפלגת העבודה החליטה פה אחד על המשך כהונתו של היו"ר פרץ גם בבחירות אלו, כמו כן הוחלט על המשך שיתוף פעולה עם מפלגת גשר של אורלי לוי-אבקסיס.
גשר
בראש מפלגת גשר עמדה אורלי לוי-אבקסיס. כהמשך לשיתוף הפעולה במסגרת העבודה-גשר מהבחירות הקודמות, גשר הצטרפה גם לרשימה המורחבת עם מרצ.
היערכות המפלגות ויצירת הרשימות > העבודה-גשר-מרצ > מרצ

יו"ר מרצ היה ניצן הורוביץ. הוחלט על פירוק המחנה הדמוקרטי, לאחר שיאיר גולן חבר למרצ, והופסקו שיתופי הפעולה עם התנועה הירוקה בראשות סתיו שפיר ועם ישראל דמוקרטית בראשות אהוד ברק.
סדר המועמדים ברשימת מרצ נשאר כפי שהיה בבחירות הקודמות, ובתוך כך יאיר גולן שובץ ברשימה המאוחדת עם מפלגת העבודה וגשר במסגרת המקומות המיועדים למרצ. גם אמילי מואטי, שהתמודדה בעבר בפריימריז במפלגת העבודה, שובצה מטעמה של מרצ במקום ה-15 ברשימה המאוחדת.
היערכות המפלגות ויצירת הרשימות > ש"ס

| --- | --- |
שס: ش‌س
כינוי הרשימה: התאחדות הספרדים שומרי תורה תנועתו של מרן הרב עובדיה יוסף זצ"ל
| --- | --- |
רשימת ש"ס
  אריה דרעי  יצחק כהן  משולם נהרי  יעקב מרגי  יואב בן צור  מיכאל מלכיאלי  משה ארבל  ינון אזולאי  משה אבוטבול  אוריאל בוסו  ברוך גזהי  יוסי טייב 
בראשות ש"ס עמד אריה דרעי. הרכב הרשימה נקבע על פי החלטת מועצת חכמי התורה, ונשאר כפי שהיה בבחירות הקודמות.
את הקמפיין של המפלגה ליווה הסלוגן "אריה צריך ביבי חזק" כפרפרזה לסלוגן הקודם של המפלגה "ביבי צריך אריה חזק". לראשונה התמקד הקמפיין של ש"ס גם בקרב חסידות חב"ד.
היערכות המפלגות ויצירת הרשימות > ישראל ביתנו

| --- | --- |
ל: ل
כינוי הרשימה: ישראל ביתנו בראשות אביגדור ליברמן
| --- | --- |
רשימת ישראל ביתנו
  אביגדור ליברמן  עודד פורר  יבגני סובה  אלי אבידר  יוליה מלינובסקי  חמד עמאר  אלכס קושניר  מרק איפראימוב  לימור מגן-תלם  אלינה ברדץ' יאלוב  שאדי חלול  אלכס פרידמן 
בראשות ישראל ביתנו עמד אביגדור ליברמן. ועדה מסדרת קבעה את הרכב הרשימה לכנסת, ומחציתה הראשונה (עד מקום 14) נותרה זהה לרשימה הקודמת.
היערכות המפלגות ויצירת הרשימות > יהדות התורה

| --- | --- |
ג: ج
כינוי הרשימה: יהדות התורה והשבת אגודת ישראל – דגל התורה
| --- | --- |
רשימת יהדות התורה
  יעקב ליצמן  משה גפני  מאיר פרוש  אורי מקלב  יעקב טסלר  יעקב אשר  ישראל אייכלר  יצחק פינדרוס  אליהו חסיד  אליהו ברוכי  בנימין הרשלר  דוד אוחנה 
בראש רשימת יהדות התורה עמדו יו"ר אגודת ישראל יעקב ליצמן ויו"ר דגל התורה משה גפני. הרשימה הורכבה מנציגי אגודת ישראל ודגל התורה, באותה מתכונת כמו בבחירות הקודמות.
את הקמפיין של אגודת ישראל ליווה הסלוגן "זכות הקיום" מתייחס להתקפות על הדת במדינת ישראל. ואת הקמפיין של דגל התורה ליווה הסלוגן "זה יהדות או כלום". הקמפיין נוהל בנפרד על ידי המפלגות המרכיבות את הרשימה, אגודת ישראל ערכה כינוסים בערים ברחבי הארץ בהם השתתפו אדמו"רים ורבנים חסידים ודגל התורה ערכה כינוסים במספר מקומות בהשתתפות הרב חיים קניבסקי ורבנים ליטאים נוספים.
לראשונה בתולדות המפלגה, הוקם מטה הציונות הדתית וקמפיין ייחודי לציבור זה, עם הסלוגן "ימין למהדרין"; הרב דוד חי הכהן מרבני הציונות הדתית הביע את תמיכתו במפלגה בפעם השנייה, לאחר שראשי יהדות התורה חתמו בפניו על מסמך המחייב שלא להסכים לוויתורים בשטחי ארץ ישראל, ותנאים נוספים.
היערכות המפלגות ויצירת הרשימות > ימינה

| --- | --- |
טב: ط‌ب
כינוי הרשימה: ימינה
| --- | --- |
רשימת ימינה
  נפתלי בנט  רפי פרץ  איילת שקד  בצלאל סמוטריץ  מתן כהנא  אופיר סופר  עידית סילמן  שרה ב"ק  שירלי פינטו  אורית סטרוק  שולי מועלם  יוסי כהן 
הימין החדש, הבית היהודי והאיחוד הלאומי ומפלגת אח"י התאחדו לרשימה משותפת "ימינה".
בראש הימין החדש עמדו במשותף נפתלי בנט ואיילת שקד. המפלגה, שכשלה בריצה עצמאית בבחירות אפריל 2019, התמודדה במשותף עם הבית היהודי והאיחוד הלאומי-תקומה בבחירות בספטמבר בבלוק טכני בשם ימינה שזכתה ב־7 מושבים, 3 מהם מטעם הימין החדש. הבלוק הטכני פורק זמן קצר לאחר הבחירות והימין החדש התפצלה בהסכמה לסיעה עצמאית בכנסת ה-22.
ב-12 בדצמבר 2019 הודיע נפתלי בנט שמפלגת הימין החדש רצה לכנסת באופן עצמאי בראשותו של בנט ואחריו שקד.
ב-14 בינואר 2020 הודיעו הימין החדש והאיחוד הלאומי – תקומה בראשות בצלאל סמוטריץ' על ריצה משותפת.
ב-15 בינואר 2020, כשעה לפני תום הזמן להגשת הרשימות לוועדת הבחירות, הודיעה מפלגת הבית היהודי על הצטרפותה לרשימת ימינה, תוך ביטול הסכם מוקדם על ריצה משותפת יחד עם מפלגת עוצמה יהודית. אל האיחוד הצטרפה שרה ב"ק כמועמדת מטעם הבית היהודי אך רשמית התמודדה מטעם מפלגת אח"י כדי לעקוף את חוקת המפלגה שלא איפשרה שריון שלה. בתוך כך, עידית סילמן עברה מהבית היהודי לימין החדש. מוטי יוגב, שהוצב במקום ה-11 למרות היותו מספר 2 ברשימת הבית היהודי, הודיע על התפטרותו תוך שהוא תוקף את יו"ר המפלגה רפי פרץ, אך לאחר מכן חזר בו.
היערכות המפלגות ויצירת הרשימות > רשימות שפרשו

צומת, מפלגה בראשות משה גרין, שהתמודדה בעבר כבר תשע פעמים, פרשה מההתמודדות והודיעה על תמיכה בליכוד. זאת כחלק מהסכם, במסגרתו הובטח כי הליכוד יפעל לטובת ציבור החקלאים.
ביאורים

↑  המפלגות: הליכוד (32), ש"ס (9), יהדות התורה (7) וימינה (7) המליצו על נתניהו (ס"ה 55), והמפלגות: כחול לבן (33), העבודה-גשר (6), המחנה הדמוקרטי (5) וחלק מחברי הרשימה המשותפת (10 מתוך 13) המליצו על גנץ (ס"ה 54), מפלגת ישראל ביתנו (8) וחברי סיעת בל"ד (3) לא המליצו על אף מועמד (ס"ה 11)
↑  בבחירות לכנסת העשרים ואחת הכנסת פוזרה טרם החזרת המנדט לנשיא, בבחירות לכנסת העשרים ושתיים גם נתניהו וגם גנץ קיבלו את המנדט ולא הצליחו להרכיב ממשלה
לבקנות

| --- | --- |

ילד אפריקאי לבקן
 תחום:  אנדוקרינולוגיה 
 קישורים ומאגרי מידע
 eMedicine:  article/1200472 
 DiseasesDB:  318
 MeSH:  D000417
 MedlinePlus:  001479
 OMIM:  203100
 סיווגים
 ICD-10:  E70.3
 
Snowdrop (טיפת שלג), פינגווין אפריקני לבקן בגן החיות של בריסטול. מת באוגוסט 2004. זהו הפינגווין הלבקן היחיד בגן חיות. בעולם נצפו עוד שניים-שלושה פינגווינים לבקנים בטבע
לַבְקָנוּת (נקראת גם אַלְבִּינִיזם, מאנגלית: Albinism) היא תסמונת תורשתית רצסיבית (לשני בני הזוג ישנו הגן) הגורמת לאובדן מלא או חלקי של צבע (פיגמנטציה) העור, העיניים והשיער.
התסמונת נגרמת כתוצאה ממוטציות שמשפיעות על תאים המפיקים את הצבען (פיגמנט) המלנין (melanin).
התאים המפיקים נקראים מלנוציטים (מלנו: שחור; ציט: תא).
המלנוציטים שבעור מרוכזים בשכבה הממוקמת מתחת לשכבה הבסיסית של האפידרמיס ומעל לדרמיס.
המלנין (המקנה את הצבע החום-שחור) אחראי על הגנה של העור מפני קרני השמש האולטרה סגוליות (uv).
אצל לבקנים, השינויים הגנטיים הגורמים להיעדר חלקי או מלא של המלנין בשכבת העור החיצונית, בשיער וברשתית העין וכתוצאה מכך, שיער ראשם של בעלי המוטציה בהיר במיוחד – בין חום בהיר ללבן. גם צבע הריסים והגבות שלהם בהיר מאוד, צבע קשתיות עיניהם כחול או ירוק בהיר ועורם ורוד. רמת הצבענים עשויה להשתנות עם הגיל או מסיבות אחרות.
לבקנים עלולים להיפגע משני נזקים עיקריים הקשורים למצבם: בעיות ראייה ורגישות רבה של העור לנזקי קרינה.
ההתפתחות הקוגניטיבית ובשאר חלקי הגוף אינם מושפעים מחסרון המלנין.
לבקנות מתרחשת בכל הקבוצות הגזעיות והאתניות ברחבי העולם. בארצות הברית, לאחד מכל 18,000 עד 20,000 אנשים יש סוג כלשהו של לבקנות. בחלקים אחרים של העולם, השכיחות יכולה להגיע עד לאחד מכל 3,000.
רוב הילדים עם לבקנות נולדים להורים שצבע השיער והעיניים שלהם אופייניים לרקע האתני שלהם ולא להורים לבקנים.
תופעה הלבקנות מצויה בנוסף לבני-אדם גם בבעלי חיים ובצמחים.
חוסר פיגמנטים

האלל היוצר לבקנות מונע מהגוף ייצור כמויות נורמליות של פיגמנט הנקרא "מלנין". נמצאו מספר אללים הגורמים ללבקנות, אך הוכח כי כולם משפיעים על רמת המלנין. המלנין מגן על העור מקרני השמש האולטרה-סגולות. לאנשים הסובלים מלבקנות חסרים את הכמויות הרצויות של הפיגמנט הזה, ולכן יכולים להיכוות בקלות מקרני השמש. מחסור בפיגמנט בעיניים גורם לבעיות בראייה וגורם לעין שלא להתפתח כראוי.
המיתוס הגורס כי ללבקנים יש "עור לבן ועיניים אדומות" אינו מדויק. ללבקנים לרוב עור ורוד וחיוור ועיניים כחולות בהירות מאוד, אם כי ישנם לבקנים עם עיניים אדומות-ורדרדות. לעיתים חוסר הפיגמנטציה בשיער מתבטא בשיער בלונדיני בהיר ביותר, ולעיתים הוא אכן לבן. בבעלי חיים לבקנים העין אכן ורודה והאישון אדום, מכיוון שהעין שלהם קטנה יותר.
ישנם שני סוגים של לבקנות המוכרים למדע:
לבקנות אוקולרית (OA) - שבה חסר המלנין בעיקר בעיניים, בעוד שבעור ובשיער הוא בכמויות נורמליות.
לבקנות כוללת (OCA) - שבה חסר המלנין בשער, בעיניים ובעור. זהו סוג הלבקנות הנפוץ ביותר.
נשאות סמויה לגן פגום הגורם ללבקנות ניתנת לגילוי באמצעות בדיקת סקר גנטית.
בעיות ראייה

לאנשים עם לבקנות יש הפרעות ראייה בשל התפתחות לא תקינה של הרשתית ודפוסים חריגים של קשרים עצביים בין העין למוח. דרגת הליקוי משתנה בין סוגי הלבקנות השונים. אנשים עם לבקנות עשויים להיחשב עיוורים מבחינת ההגדרה של החוק, אך רובם בעזרת מכשור מתאים מסוגלים לבצע כל פעילות כמו קריאה, הליכה או פעילות גופנית.
בעיות ראייה > בעיות עיניים בלבקנות

בעיות עיניים בלבקנות (הנובעות מהתפתחות לא תקינה של העין בגלל חוסר בפיגמנט):
ניסטגמוס - ריצוד של העיניים.
פזילה - חוסר איזון בין השרירים המניעים את העיניים.
עין עצלה - שימוש בעין הרואה טוב יותר ופחות באחרת.
פוטופוביה - רגישות לאור בהיר ולסנוור.
שגיאת שבירה - קוצר ראייה או רוחק ראייה הנגרם שמכך שקרני האור אינן ממוקדות במדויק ברשתית.
hypoplasia foveal – הרשתית, החלק בתוך העין הקולט את האור, לא התפתחה כרגיל לפני הלידה ובגיל הינקות ונגרמת ירידה בחדות הראייה.
ניתוב שגוי של עצב הראייה – האותות העצביים מהרשתית למוח אינם עוקבים אחר מסלולי העצבים הרגילים.
בעיות ראייה > הטיפול בבעיות ראייה אצל הלבקנים

משקפי ראייה או עדשות מגע.
התערבות כירורגית: ניתוח לתיקון פזילה העשוי לשפר את מראה העיניים. במקרה של אזוטרופיה (עיניים פונות פנימה) הניתוח עשוי להרחיב את שדה הראייה. ניתן גם לבצע ניתוח לשיפור ריצוד העיניים (ניסטגמוס).
אנשים עם לבקנות רגישים לסנוור ויעזרו במשקפי שמש או עדשות מגע כהות העשויים לעזור מחוץ לבית.
עזרים אופטיים כגון זכוכית מגדלת, טלסקופים קטנים מיוחדים או מסכי מחשב עם אפשרות הגדלת תמונה ומלל.
בעיות עור

חשיפה לשמש גורמת לנמשים, שומות (עם או בלי פיגמנטציה), אודם וכוויות בעור.
לעיתים מתפתחים נגעים בעור העלולים להתפתח לסרטן העור.
ביציאת הלבקנים אל השמש עליהם למרוח גופם בקרם הגנה מפני השמש, כובע, משקפי שמש, שמשיות ובגדים המכסים את עורם.
לבקנים בישראל

בישראל קיימת אגודת הלבקנות בישראל (אלב"י), כאשר המרכז רב שירותי לעיוור בישראל (מרש"ל) משמש לה כארגון גג.
לבקנים בישראל > מטרת אלב"י

שדרוג אתר האינטרנט יצירת מפת אתר חדשה, איסוף ואישור תכנים.
יצירת קווי מתאר למצב הרפואי אשר גורם ללבקנות (מסמך מסכם כמו חוות דעת רפואית לביטוח לאומי, ביטוחי בריאות וכו’).
הגדרת הנגשה והתאמה עבור לבקנים למרחבים ומבנים שונים.
פיתוח ערכת מידע למשפחות עם תינוק לבקן, כולל היכרות עם משפחות תומכות לפי מיקום גאוגרפי וקהילה.
הקמת מערך אח/ות בוגר/ת לצעירים עם לבקנות.
שכיחות של אוכלוסיית הלבקנים בישראל עומדת על כ-1:10,000.
הלבקנים בישראל נמצאים בכל העדות והדתות. נמצא כי בקרב יוצאי מרוקו שכיחות המוטציה גבוהה יותר ומספר הנשאים עומד על 1:40
רוב המוטציות הגורמות ללבקנות מועברות בתורשה אוטוזומלית רצסיבית (שני הגנים הפגומים הגיעו מאביו ואמו). בדיקות הסקר הנערכות בקרב זוגות לאיתור מחלות גנטיות, אינן כוללות בדיקת לבקנות. עם זאת, נהוג לבצע בדיקות לעוברים שלפניהם נולד להוריהם תינוק לבקן. את המוטציות ניתן למצוא בבדיקת סיסי שלייה או בבדיקת מי שפיר וכן על ידי לקיחת ביופסיה מהעור של העובר.
בגלל מגבלותיהם הרפואיות של הלבקנים, צה"ל אינו מגייס אותם לשירות חובה, אך מתיר להם להתנדב. במאי 2009, בעת דיון בבג"ץ, הביעה הנשיאה דורית ביניש ביקורת על עמדת צה"ל, אך בפסק הדין לא ראה בג"ץ מקום להתערב בהחלטה של צה"ל.
הרתיעה מלבקנים

במהלך ההיסטוריה הסתכלו הבריות על לבקנים בחשדנות מעורבת בפליאה בגלל מראם יוצא הדופן.
היו שהחשיבו את הלבקנים לסוג של שדים. רבים מאמינים כי אגדות על ערפדים, שהם בעלי עור בהיר במיוחד ורגישים לשמש, מקורה בלבקנות. בג'מייקה היה במשך שנים רבות היחס ללבקנים כאל מקוללים.
בטנזניה נמשך עד היום הרג לבקנים לצורך מסחר באבריהם, שנחשבים למביאי מזל. על פי דו"ח של הצלב האדום משנת 2009, יותר מ-50 לבקנים נרצחו בטנזניה תוך פחות משנה בשל אמונה זו, וכמו כן, קברים של לבקנים חוללו ומגופותיהם הוצאו איברים. רבים מהלבקנים בטנזניה ובבורונדי חיים במחתרת וחוששים לחייהם. טנזניה נחשבת למקום בעל ריכוז הלבקנים הגבוה ביותר באפריקה - כ-150,000 מהתושבים לבקנים. אחוז גבוה מהם רשום בארגון Tanzania Albino Society, שהוקם כדי להגן על לבקנים ולהבטיח להם חינוך נאות.
במקביל, במקומות אחרים באפריקה קיימת אמונה לפיה לבקנים מביאים מזל רע, וקיים תיעוד של מקרי רצח על רקע זה.
לבקנות בבעלי חיים

לבקנות אינה מוגבלת לבני אדם, ויכולה להופיע במינים רבים של בעלי חיים. לבעלי חיים הלבקנות מסוכנת יותר, מכיוון שהמשמעות של רגישות לאור וראייה פגומה היא כושר הישרדות נמוך יותר.
גן חיות בבריסטול שבבריטניה היה ביתו של פינגווין לבקן נדיר בשם Snowdrop שמת ב-2004. בגן החיות שבברצלונה גר פתית שלג, הגורילה הלבקן היחיד הידוע בהיסטוריה, שמת ב-2003 מסרטן. צמד הקוסמים האמריקני זיגפריד ורוי היו משתפים בהופעתם טיגריס לבקן. לבקנות נפוצה אצל חתולים, שתופעת לוואי אצלם מתבטאת גם בחירשות.
גלריה

קוברה הודית לבקנית
אייל צפון לבקן
קנגורו לבקן
נמר לבקן במוזיאון רוטשילד
אליגטור אמריקני לבקן
טווס לבקן
הערות שוליים

↑  אצלנו: מלנוציטים - חקר התא, ‏2016-11-27
↑  לבן על גבי לבן, באתר מכון דוידסון לחינוך מדעי, ‏2023-01-12
1 2 3 4  לבקנות - כל סוגי הלבקנים | מומחי מדיקו עושים לכם סדר | מעודכן לשנת 2024, באתר מדיקו
↑  Germán Portillo, בעלי חיים לבקנים: מאפיינים, סוגים ובעיות, באתר Renovables Verdes, ‏2022-02-24
↑  Mónica Sánchez, מה זה לבקנות בצמחים, באתר Jardineria On, ‏2018-01-03
1 2  אלבי - אגודה ללבקנות בישראל - אודותינו, באתר אלבי - אגודה ללבקנות בישראל
1 2  יובל בגנו, ‏קהילה הישראלים הלבקנים - המופלים ביותר לרעה מבין קהילת לקויי הראייה בארץ, באתר מעריב אונליין, 6 ביוני 2021
1 2  traffico_admin, לבקנות (אלביניזם), באתר האתר לבדיקות ומחלות גנטיות, ‏2022-08-08
↑  שאלות ותשובות נפוצות, באתר אלבי - אגודה ללבקנות בישראל
↑  יהושע בריינר‏, בג"ץ: מדיניות גיוס מועמדים עם צרכים מיוחדים בעייתית, באתר וואלה, 14 במאי 2009
↑  בג"ץ 7350/08 דור דיין נ' שר הבטחון
↑  Through Albino Eyes, International Dederation of Redd Cross, 2009
↑  סופה של הגורילה הלבקנית האחרונה בעולם, באתר וואלה, 15 בספטמבר 2003
| --- | --- |
בקרת זהויות :  NLI: 987007292898805171  BnF: cb12226784f (data)  GND: 4304941-2  LCCN: sh85003229  NDL: 00562856  NKC: ph1178285
אלכסנדר, דוכס וירטמברג (1771–1833)

אלכסנדר, דוכס וירטמברג או אלכסנדר פון וירטמברג (בגרמנית: Alexander von Württemberg;‏ 5 במאי 1771 – 4 ביולי 1833), היה דוכס וירטמברג, ואחיו של פרידריך הראשון, מלך וירטמברג. הוא שירת החל מ-1800 כגנרל פרשים בצבא הרוסי הקיסרי ובהמשך היה מושל בלארוסיה וחבר במועצת המדינה של רוסיה. אלכסנדר פון וירטמברג היה אחי הקיסרית אלכסנדרה פיודורובנה של רוסיה, ועל ידי כך היה דודם של הצארים אלכסנדר הראשון וניקולאי הראשון.
ביוגרפיה

אלכסנדר פון וירטמברג נולד ב-5 במאי 1771 בממפלגארד ברוזנות וירטמרג-ממפלגארד, אז חלק של האימפריה הרומית הקדושה (כיום מונבליאר במחוז דו בחבל פראנש-קונטה בצרפת) לפרידריך אויגן, שהיה מאוחר יותר דוכס וירטמברג, ולפרדריקה דורותיאה מברנדנבורג-שוודט, בתם של פרידריך וילהלם, מרקיז ברנדנבורג-שוודט וסופיה דורותיאה, נסיכת פרוסיה.
ב-21 באפריל 1791 התחיל אלכסנדר את שירותו בצבא ממלכת וירטמברג בדרגת קולונל, ועד מהרה הועבר לשורות הצבא האוסטרי. אלכסנדר לחם בשורותיו במהלך מלחמת הקואליציה האנטי-צרפתית השנייה והשתתף בקרבות ראשטדט, וירצבורג, אופנבך, שטוקאך וציריך. בשנת 1796 הועלה אלכסנדר לדרגת גנרל מיור, ובשנת 1798 הועלה לדרגת פלדמרשל-לוטננט.
באותה שנה פגש אלכסנדר את אלכסנדר סובורוב, ובעקבות בקשתו הצטרף לצבא האימפריה הרוסית בדרגת לוטננט גנרל ומפקד רגימנט הקירסירים בריגה, אשר באוגוסט 1800 אורגן מחדש לרגימנט הדרגונים בריגה, ובעקבות כך הוא הועלה לדרגת גנרל חיל הפרשים. בשנת 1811 הוא מונה למושל הצבאי של בלארוסיה.
במהלך מלחמת רוסיה–צרפת (1812) שימש פון וירטמברג כקצין מטה בארמייה המערבית הראשונה, ונלחם עמה בקרבות ויטבסק, סמולנסק, בורודינו, טרוטינו, מאלויארוסלאבץ, ויאזמה וקרסנוי. בשנת 1813 פיקד פון וירטמברג על המצור על דנציג, ולאחר המלחמה חזר לבלארוסיה ולפקד על רגימנט הדרגונים של ריגה.
בשנת 1822 הוא הפך לראש מחלקת התחבורה, ויזם מספר פרויקטים גדולים של נתיבי מים (תעלת וינדבסקי, וכו') במערב רוסיה. בשנת 1826 מונה פון וירטמברג למפקד רגימנט הקירסירים יקטרינוסלב, ולחבר מועצת המדינה, אך בשנת 1827 חזר שוב לרגימנט הדרגונים של ריגה. בשנת 1832 התפטר פון וירטמברג מתפקידיו הצבאיים, וב-4 ביולי 1833 הוא מת בביתו בגותה.
משפחתו

ב-17 בנובמבר 1798 התחתן אלכסנדר עם אנטוינטה, נסיכת סקסוניה-קובורג-זאלפלד, בתם של פרנץ, דוכס סקסוניה-קובורג-זאלפלד ואוגוסטה, נסיכת רויס-אברסדורף, ממנה נולדו לו 5 ילדים:
מריה, דוכסית וירטמברג (1799–1860), התחתנה עם ארנסט הראשון, דוכס סקסוניה-קובורג-גותה
פאול, דוכס וירטמברג (1800–1801)
אלכסנדר, דוכס וירטמברג (1804–1881), התחתן עם מארי, נסיכת אורליאן
ארנסט, דוכס וירטמברג (1807–1868), התחתן עם נטלי אשבורן שקיבלה את התואר "פון גרינהוף"
פרידריך, דוכס וירטמברג (1810–1815)
בוב לאטה

רוברט אדוארד לאטה (באנגלית: Robert Edward Latta; נולד ב-18 באפריל 1956) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס החמישי של מדינת אוהיו. לאטה, חבר המפלגה הרפובליקנית, מייצג רבים מפרווריה של העיר טולידו.
ביוגרפיה

לאטה נולד בעיר בלאפטון (אנ') שבאוהיו. ב-1978 קיבל תואר ראשון מאוניברסיטת בולינג גרין סטייט ובשנת 1981 השלים באוניברסיטת טולידו לימודי תואר שני במשפטים. ב-1995 התקבל לאחוות אומיקרון דלתא קפא. אביו, דל לאטה, ייצג בבית הנבחרים של ארצות הברית את מחוז הקונגרס החמישי של אוהיו בשנים 1959–1989 ואף היה חבר המיעוט הבכיר בוועדת התקציב של בית הנבחרים מ-1975 ועד פרישתו מהחיים הפוליטיים. לאטה עבד כעורך דין פרטי בטרם נכנס לפוליטיקה של ארצות הברית. ב-1988 התמודד בבחירות מקדימות שהתקיימו במפלגה הרפובליקנית לייצוג מחוז הקונגרס החמישי (אותו ייצג אביו), אך הפסיד בפער זעום בן 27 קולות לפול גילמור, שהמשיך לנצח בבחירות הכלליות.
לאטה שימש כראש מחוז ווד בין השנים 1991–1996. לאחר מכן ייצג את מחוז הבחירה השני בסנאט המדינתי של אוהיו בשנים 1997–2001, ואחר כך היה חבר בית הנבחרים של אוהיו מ-2001 עד 2007. לאחר מותו הפתאומי של פול גילמור בספטמבר 2007, התמודד לאטה בשנית לבית הנבחרים במחוז הקונגרס החמישי. בבחירות המקדימות גבר על יריביו בתוך המפלגה הרפובליקנית, ובבחירות המיוחדות עצמן ניצח את רובין וייראוץ' (Weirauch), מועמד המפלגה הדמוקרטית, ביחס של 57% מול 43%. ב-11 בדצמבר 2007 לאטה הושבע לתפקידו בבית הנבחרים.
ב-22 ביולי 2014 הציג לאטה הצעת חוק שהנחתה את ועדת התקשורת הפדרלית לאפשר ליצרני מכשירים אלקטרוניים בעלי מסך מגע להציג דיגיטלית מידע הנדרש להצגה בידי הוועדה על גבי המסך ולא על גבי תווית המודבקת למכשיר.
בדצמבר 2020 נמנה לאטה בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.
בשנת 2021 יזם לאטה חקיקה האוסרת על עיריות לבנות רשתות פס-רחב משלהן.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  Immigration plays role in GOP's Ohio win, באתר פוליטיקו, 12 בדצמבר 2007 (באנגלית)
↑  שירה טופליץ, Latta Steps Into Dad’s House Seat, באתר Roll Call‏, 12 בדצמבר 2007 (באנגלית)
↑  כריסטינה מרקוס, House passes 'E-labeling' bill, באתר 11 בספטמבר 2014 (באנגלית)
↑  מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית)
↑  הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020
↑  ג'ון ברודקין, House Republicans propose nationwide ban on municipal broadband networks, באתר Arstechnica‏, 18 בפברואר 2021 (באנגלית)
| --- | --- |
בקרת זהויות :  GND: 1126539562  US Congress: L000566  VIAF: 3436148876454549740003   WorldCat (עם VIAF): 3436148876454549740003